cyanic-selkie/wikianc huggingface dataset:
ஒல்லி மனிதன்
தோற்றம்
"ஒல்லி மனிதன்" பாத்திரம் மிக வேகமாகவே பரவத் தொடங்கி, இரசிகரோவியம் (fanart), கதைமாந்தருடை விளையாட்டு (cosplay) பல்வேறு ஆக்கங்களுக்கு வித்திட்டது. இணையவழிக் கற்பனைக் கதைகளான "கிறீப்பிபாஸ்தா" திகில் கதைகள், சிறிய உரைகளுடன் இலகுவாகப் படியெடுக்கத் தக்கனவாக வெளிவந்தன. இவை ஒரு இணையத் தளத்தில் இருந்து இன்னொரு இணையத் தளத்துக்கு விரைவாகப் பரவின. முதல் ஆக்குனருக்குப் புறம்பாக, "ஒல்லி மனிதன்" பல்வேறு படைப்பாளர்களின் எண்ணற்ற கதைகளுக்கு விடயமாக மாறினான். ஒல்லி மனிதனின் பல்வேறு அம்சங்கள், அது தொடங்கிய "சம்திங் ஆவ்ஃபுல்" இழையிலேயே வெளியாகின. இவற்றுள் முதல் ஆக்கங்களுள் ஒன்று அந்தக் குழுவின் பயனர்களில் ஒருவரான "தொரோ-அப்" என்பவரால் உருவாக்கப்பட்டது. 16 ஆம் நூற்றாண்டு செருமனியைப் பின்னணியாகக் கொண்ட கிராமியக் கதையான இதில் "டெர் குரொஸ்மன்" என்னும் பாத்திரம் வருகிறது. இது ஒல்லி மனிதனைக் குறிக்கும் தொடக்கப் படைப்புக்களில் ஒன்றாகக் கருதப்படுகிறது. ஒல்லி மனிதன் தொடர்பான முதல் நிகழ்படத் தொடர், "செ கார்ஸ்" என்பவர் "சம்திங் ஆவ்ஃபுல்" இழையில் இட்ட இடுகை ஒன்றில் இருந்து உருவானது.
மேற்கோள்கள்
பகுப்பு:புனைவு கதைமாந்தர்கள்
வீராந்தகப் பல்லவரையர்
வீராந்தகப் பல்லவரையர் என்பவர் மூன்றாம் குலோத்துங்கன் என்னும் சோழப் பெருவேந்தனிடம் செல்வாக்குப் பெற்ற புலவராக விளங்கியவர். பாரசவன் பொன்னன் எனபவனைக் குலோத்துங்கன் அரசவையில் நிருத்தப் பேரரையனாக அமர்த்தும்படி பரிந்துரை செய்து வெற்றி கண்டவர். குலோத்துங்கன் கோவை என்னும் ஆவண நூலைப் பாடியவர் எனக் கருதப்படுபவர்.
இராமசாமி பரமேஸ்வரன்
மேஜர் இராமசாமி பரமேஸ்வரன் (Ramaswamy Parameswaran), பரம் வீர் சக்கரம் (13 செப்டம்பர் 1946, மும்பை – 25 நவம்பர் 1987) இந்தியாவின் மும்பை நகரத்தில் 1946-இல் பிறந்த பரமேஸ்வரனின் தந்தை பெயர் இராமசாமி ஆகும். இவர் இந்திய அரசு நடத்தும் இராணுவ அதிகாரிகளுக்கான நுழைவுத் தேர்வில் (Short Service Commission) வென்று, 16 ஜனவரி 1972 அன்று இந்திய இராணுவத்தின் மகர் ரெஜிமெண்டின் 15-வது பட்டாலியனில் இராணுவ அதிகாரியாக பணியில் சேர்ந்தார். ஈழப் போரின் போது இந்திய அமைதி காக்கும் படை இணைந்த பரமேஸ்வரன் பவான் நடவடிக்கையின் பல வீரதீர சாகசங்கள் செய்து அந்தமானில் 'ராமசுவாமி தீவு' - மோதி அறிவித்த பரம்வீர் சக்ரா தமிழ் அதிகாரிக்கு 35 வருடத்துக்கு பிறகு கெளரவம்  அந்தமானில் 'ராமசுவாமி தீவு' - மோதி அறிவித்த பரம்வீர் சக்ரா தமிழ் அதிகாரிக்கு 35 வருடத்துக்கு பிறகு கெளரவம், 25 நவம்பர் 1987 அன்று வீரமரணம் அடைந்தார். மேஜர் பரமேஸ்வரனின் இறப்பிறகுப் பின்னர், பரமேஸ்வரனின் வீரச் செயல்களைப் பாராட்டி, இந்தியக் குடியரசுத் தலைவர், மேஜர் பரமேஸ்வரனின் குடும்பத்தினர் மூலம் 1988-ஆம் ஆண்டில் பரம் வீர் சக்கரம் விருது வழங்கப்பட்டது.
வெளி இணைப்புகள்
பகுப்பு:பரம் வீர் சக்கர விருது பெற்றவர்கள் பகுப்பு:1946 பிறப்புகள் பகுப்பு:1987 இறப்புகள் பகுப்பு:தமிழ் நபர்கள் பகுப்பு:இந்திய அமைதிப் படை பகுப்பு:இந்தியப் படைத்துறையினர்
சுகேலி ஆறு
சுகேலி ஆறு (Suheli River) என்பது இந்தியாவில் உத்தரப்பிரதேச மாநிலத்தில் துத்வா தேசிய பூங்காவின் தெற்கு எல்லையில் பாயும் ஆறாகும். இது இந்த பூங்காவின் "வாழ்க்கை" என்று கருதப்படுகிறது. இது துத்வா தேசிய பூங்காவின் முக்கிய ஆறாகும். இது இந்தியாவின் தெராய் சுற்றுச்சூழல் பகுதியின் கடைசியில் ஓடும் ஆறாகும்.
சுகேலி, சாரதா மற்றும் மோகனாவுடன் காக்ரா ஆற்றுடன் கலக்கிறது.
தெற்காசிய ஆற்று ஓங்கில்கள் காக்ராவுடன் சுகேலியின் சங்கமிக்கும் இடத்திற்கு அருகில் காணப்படுகின்றன.
மேற்கோள்கள்
பகுப்பு:இந்திய ஆறுகள் பகுப்பு:உத்தரப் பிரதேச ஆறுகள்
அர்ஜுன் கவச வாகனம்
வெளி இணைப்புகள்
பகுப்பு:இந்திய படைத்துறை பகுப்பு:கவச வாகனம்
மே 18
வெளி இணைப்புகள்
பகுப்பு:மே பகுப்பு:ஆண்டின் நாட்கள்
முகமது அலி
முகமது அலி என்ற பெயரிலுள்ள கட்டுரைகள்
கலைமான் கொம்பு பெரணி
கலைமான் கொம்பு பெரணி (Platycerium bifurcatum, the elkhorn fern or common staghorn fern ) என்பது சாவகம், நியூ கினி, கிழக்கு ஆத்திரேலியா, நியூ சவுத் வேல்ஸ், குயின்ஸ்லாந்து, லோர்ட் ஹாவ் தீவு போன்ற பகுதிகளில் காணபடும் ஒரு வகை பன்னம் ஆகும். இது பொதுவாக மழைக்காடுகளுக்கு அருகாமையில் மேலொட்டியாக வளரக் கூடியது. இது 90 cm உயரமும், 80 cm அகலம் வரை வளரக்கூடியது. இதய வடிவிலான வறண்ட 12 - 45 cm நீளமான தண்டுகளைக் கொண்டுள்ளது. இதன் இலைகள் வளைந்தவையாகவும், சாம்பல்-பச்சை நிறத்தில் முட்கரண்டி போன்று பட்டை வடிவிலானவையாக செழுமையானதாக இருக்கும். அவை 90 cm நீளம் வரை வளரும்.
கலைமான் கொம்பு பெரணி தோட்டங்களில் ஒரு அலங்காரத் தாவரமாக வளர்க்கப்படுகிறது. இதற்கு தேவைப்படும் குறைந்தபட்ச வெப்பநிலையான 5 C ஆகும். இந்த வெப்பநிலை உள்ள, மிதவெப்பமண்டலப் பகுதிகளில் இதை வெட்ட வெளியில் பாதுகாப்பான இடங்களில் வளர்க்கலாம். இல்லையெனில் இதை வீட்டு தாவரமாக மட்டுமே வளர்க்க இயலும். இது ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது. இடது|thumb|271x271px| பிளாட்டிசீரியம் பைஃபர்காட்டம் ஸ்போராஞ்சியா
குறிப்புகள்
பகுப்பு:மேலொட்டிகள்
மார்க் ஹார்மன்
மார்க் ஹார்மன்  (Mark Harman , பிறப்பு: சூன் 30, 1964), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1986-1989 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மார்க் ஹார்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1964 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
பட்டீஸ்வரம் கோதண்டராமசுவாமி கோயில்
பட்டீஸ்வரம் கோதண்டராமசுவாமி கோயில் தஞ்சாவூர் மாவட்டத்தில் உள்ள வைணவக் கோயிலாகும்.
அமைவிடம்
இக்கோயில் தஞ்சாவூர் மாவட்டம் கும்பகோணம் வட்டத்தில் பட்டீஸ்வரத்தில் அமைந்துள்ளது. இவ்வூர் கதிர்வேய்ந்த மங்கலம் என்றும் அழைக்கப்படுகிறது.
இறைவன், இறைவி
left|100x150px|thumb|விமானம் இக்கோயிலின் மூலவராக கோதண்டராமர் உள்ளார். இறைவி சீதை ஆவார். இக்கோயில் மூன்று நிலை ராஜ கோபுரத்தைக் கொண்டு அமைந்துள்ளது. அடுத்து முன் மண்டபம் காணப்படுகிறது. அங்கு கருடாழ்வார், கொடி மரம், மடப்பள்ளி ஆகியவை உள்ளன. இங்குள்ள மண்டபம் வௌவால் நத்தி மண்டப முறைப்படி அமைந்துள்ளது. துவார பாலகர்களாக ஜயன், விஜயன் உள்ளனர். கருவறையில் கோதண்டராமர், சீதை, லட்சுமணர், ஆஞ்சநேயருடன் காணப்படுகிறார். கருவறை கிழக்கு நோக்கி உள்ளது. இக்கோயிலில் ராமானுஜர், மணவாள மாமுனிகள் சன்னதிகள் உள்ளன.
வரலாறு
சாலியர் என்ற மகரிஷி நெசவுத்தொழில் செய்து வந்தார். அத்தொழிலில் பட்டுப்புழுக்களைக் கொன்ற தோஷம் உள்ளதாக அவர் கருதினார். ராமனை வேண்டி தம் தோஷம் நீங்க வழிவகை செய்யும்படி கேட்டுக்கொண்டார். அவருடைய குறையைக் கேட்ட ராமர் இத்தலத்தில் தங்கியிருந்து அவருடைய தோஷத்தைப் போக்கினார். ராமர், ராவணனைக் கொன்றதால் வீர ஹத்தி தோஷமும், பிரம்மஹத்தி தோஷமும், படையினரைக் கொன்றதால் இதர தோஷங்களையும் பெற்றார். ராமேஸ்வரத்தில் பிரம்மஹத்தி தோஷம் நீங்குவதற்காகவும், வேதாரண்யத்தில் வீரஹத்தி தோஷம், சாயஹத்தி தோஷம் நீங்குவதற்காகவும், இதர தோஷம் நீங்குவதற்காகவும் இத்தலத்தில் கோமகமல புஷ்கரணி ஏற்படுத்தி சிவனை வழிபட்டதாகக் கூறுவர்.
திருவிழாக்கள்
ராம நவமி, அனுமன் ஜெயந்தி, மார்கழி மாத வழிபாடு, நவராத்திரி போன்றவை இக்கோயிலில் நடைபெறும் திருவிழாக்களாகும்.
குடமுழுக்கு
இக்கோயிலில் 11 பிப்ரவரி 1976இல் குடமுழுக்கு நடைபெற்றதற்கான கல்வெட்டு காணப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
வெள்ளாஞ்சார் மருதைக்குளம் பிடாரி கோயில்
வெள்ளாஞ்சார் மருதைக்குளம் பிடாரி கோயில் தமிழ்நாட்டில் புதுக்கோட்டை மாவட்டம், வெள்ளாஞ்சார் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொன்னி (புதினம்)
பொன்னி (Ponni) 1967 ஆம் ஆண்டில் மலயாட்டூர் இராமகிருஷ்ணன் என்ற எழுத்தாளரால்  எழுதப்பட்ட மலையாள புதினம் ஆகும். மன்னார்காடு மல்லீசுவரம் மலைப்பகுதியில் வசிக்கக்கூடிய அட்டப்பாடியைச் சேர்ந்த ஆதிவாசிகளின் வாழ்க்கை முறையை அடிப்படையாகக் கொண்ட புதினம் ஆகும்.
புதினத்தின் சுருக்கம்
இந்த புதினமானது மலபார்  பகுதியில் உள்ள அட்டப்பாடியில வசிக்கும் ஆதிவாசிகளின் வாழ்வியலைப் படம் பிடித்துக் காட்டுகிறது. இந்த வாழ்விடமானது நீலகிரி மலையின் தெற்கிலும், கேரளா வின் கிழக்குப்பகுதியிலும் அமைந்துள்ளது. இப்பகுதி மக்கள் தங்கள் நிலத்தைப் பண்படுத்த மரங்களை வெட்டி எரித்து பின் சில காலம் கழித்து சாகுபடி செய்வர். பழங்குடியின மக்களின் இந்த விவசாய நடைமுறையை அரசாங்கமானது திடீரெனத் தடை செய்து வேறு புதிய தொழில்களில் ஈடுபட வலியுறுத்துகிறது. இந்தக் கதையின் நாயகன் தற்போதைய உலகின் நாகரிகத்திற்கு ஏற்றவாறு தன் சிகை அலங்காரத்தை மாற்றிக் கொள்கிறான். இந்தப் புதினத்தில், ஆதிவாசி மக்களின் பாரம்பரியமான திருமணச் சடங்கினை முன்னிட்ட நடனம், பாரம்பரியம் சார்ந்த பாடல்கள் ஆகியவை யதார்த்தமான முறையில் விவரிக்கப்பட்டுள்ளன. பொன்னியின் பாத்திரப்படைப்புகள் கன்னட சாயம் கொண்ட தமிழ் கலந்த மலையாள மொழியில் உரையாடவும், பாடவும் செய்கிறார்கள்.
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:மலையாளப் புதினங்கள்
திருவரன்குளம் உடையான்
திருவரன் குளமுடையான் என்னும் புலவர் போர்வஞ்சி என்னும் பெயர் கொண்ட ஒரு சிற்றிலக்கியம் பாடியவர். இது ஒரு ஆவணத் தமிழ் நூல். இக்காலத்தில் புதுக்கோட்டை மாவட்டத்திலுள்ள பொன்னமராவதியில் அக்காலத்தில் வாழ்ந்த போர் மறவர்கள் மீது இது பாடப்பட்டது. இந்த நூலைப் பாடியதற்காக இவருக்குத் தூத்துக்குடி இக்காலத்தில் நன்னிலம் என்னும் பகுதியாக விளங்கும் ஊரின் பாதி நிலம் இறையிலியாக வழங்கப்பட்டது. .
அடிக்குறிப்பு
பகுப்பு:தமிழ்ப் புலவர்கள் பகுப்பு:தமிழர் போரியல்
டாப்சி பன்னு
டாப்சி பன்னு (பிறப்பு: 1987 ஆகஸ்ட் 1) இந்தியத் திரைப்பட நடிகை ஆவார். தமிழ், தெலுங்கு, மலையாளம், மற்றும் இந்தித் திரைத்துறையில் தற்போது பணியாற்றி வருகிறார். இவர் பஞ்சாபிய சீக்கியக் குடும்பத்தில் பிறந்தவர். வடிவழகுத்துறையில் நுழையும் முன்னர் மென்பொருள் நிபுணராக பணியாற்றினார். 2010 இல் சும்மாண்டி நாதம் என்னும் தெலுங்குத் திரைப்படம் மூலம் திரைத்துறையில் நுழைந்தார். இவர் ஆடுகளம், வந்தான் வென்றான் போன்ற தமிழ்த் திரைப்படங்களில் நடித்திருக்கிறார்.
சான்றுகள்
பகுப்பு:தமிழ்த் திரைப்பட நடிகைகள் பகுப்பு:1987 பிறப்புகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
போர் ஊர்தி ஆராய்ச்சி மற்றும் வளர்ச்சி நிறுவனம், ஆவடி, சென்னை
thumb|200px|மணல் மேடுகளில் அர்ஜூன் முதன்மை தகரி பரிசோதிக்கப்படுகிறது|alt= thumb|200px|அர்ஜுன் முதன்மை தகரி|alt= thumb|200px| கண்காட்சியில் [[T-90 பீஷ்மா தகரி தன் சுழல் பீரங்கியுடன் |alt=]] போர் ஊர்தி ஆராய்ச்சி மற்றும் வளர்ச்சி நிறுவனம், (சி.வி.ஆர்.டி.இ) ஆவடி, சென்னை (Combat Vehicles Research and Development Establishment (CVRDE)), பாதுகாப்பு ஆராய்ச்சி மற்றும் வளர்ச்சி அமைப்பில் (டி.ஆர்.டி.ஒ) (Defence Research and Development Organisation (DRDO) இயங்கும் ஒரு ஆய்வகமாகும். இது இந்தியாவில் சென்னையை அடுத்த ஆவடியில் அமைந்துள்ளது. இந்த முதன்மை ஆய்வகம் கவச போர் ஊர்திகள் (Armoured fighting vehicles) மற்றும் தகரிகளின் வளர்மானத்தில் ஈடுபட்டுள்ளது.
வரலாறு
இந்திய விடுதலைக்குப் பின்பு, பாகிஸ்தானில் சக்லாலா என்ற இடத்தில் அமைந்திருந்த பொறிமுறை போக்குவரத்து நிறுவனத்தின் முதன்மை ஆய்வாளர் பணிமனை(Chief Inspectorate of Mechanical Transport Establishment (MTE) மகாராட்டிர மாநிலத்தில் உள்ள அஹமதுநகருக்கு இடம் பெயர்ந்தது. இது ஊர்தி ஆராய்ச்சி மற்றும் வளர்ச்சி நிறுவனம், அகமதுநகர் (Vehicle Research & Development Establishment (VRDE), Ahmednagar) என்று பெயர் மாற்றப்பட்டது.
சென்னை ஆவடியில் 1965 ஆம் ஆண்டு விசயந்தா (Vijayanta MBT) தகரியினை உற்பத்தி செய்வதற்காக கனரக போரூர்தித் தொழிற்சாலை (Heavy Vehicles Factory (H.V.F) தொடங்கப்பட்டது. இதனைத் தொடர்ந்து ஆய்வு மற்றும் வளர்ச்சிக்காக ஊர்தி ஆராய்ச்சி மற்றும் வளர்ச்சி நிறுவனத்தின் ஒரு பிரிகை (detachment), அகமதுநகரிலிருந்து பிரிந்து ஆவடியில் தொடங்கப்பட்டது. ஆவடியில் இயங்கிய இந்தப் பிரிகை 1976 ஆம் ஆண்டு மார்ச்சு மாதம் முழுமையடைந்த ஒரு டி ஆர். டி. ஒ ஆய்வமாக வளர்ச்சி பெற்று போரூர்தி ஆராய்ச்சி மற்றும் வளர்ச்சி நிறுவனம் (Combat Vehicles Research and Development Establishment) என்று பெயர் மாற்றம் பெற்றது. கவச போரூர்திகளை வடிவமைக்கும் பொறுப்பும் பெற்றது.
ஆற்றிவரும் பணிகள்
பாதையிடு போரூர்திகள் (tracked combat  vehicles) மற்றும் சிறப்புப் பாதையிடு ஊர்திகளையும் (specialized tracked vehicles) வடிவமைத்து முன் மாதிரிகளை (prototypes) உருவாக்கும் பணியினை சி.வி.ஆர்.டி.இ பெற்றது. சி.வி.ஆர்.டி.இ குறிப்பிட்ட வானூர்தி துணையமைப்புகளான வானூர்தி பொறி (எஞ்சின்) மற்றும் நீர்மவியல் பொறிகளையும் (hydraulic systems) வடிவமைத்துள்ளது. மற்ற டி.ஆர்.டி.ஒ ஆய்வகங்களைப் போல படைத்துறை சார்ந்த ஆயுதங்கள் வடிவமைப்பு மட்டுமல்லாமல் படைத்துறை சாராத தொழில் நுட்பங்களையும் சமுதாயம் பயனுறும் வகையில் மேம்படுத்தியுள்ளது. இந்த ஆய்வகத்தின் அன்மைய திட்டம் ஆளில்லா பாதையிடு நிலவூர்திகளை (Unmanned Ground Vehicles of the tracked category). வடிவமைப்பதாகும்
ஆய்வுத் திட்டங்கள் மற்றும் வளர்மான பொருட்கள்
சி.வி.ஆர்.டி.இ ஆய்வகத்தின் முதன்மையான பணி அர்ஜுன் என்ற பெயரில் முதன்மைக் தகரிகளை உருவாக்குவதாகும். இந்தியப் தரைப்படைத்துறை 248 அர்ஜுன் தகரிகளுக்கு வழங்கீட்டு ஆணை (supply order) பிறப்பித்துள்ளனர். இந்த நிறுவனம் உருவாக்கிய சில ஊர்திகளிவை:
கவச போரூர்த்திகளுடன் தொடர்புடைய பல தொழில்நுட்பங்களில் சி.இ.வி.ஆர்.டி.இ பங்காற்றி வருகிறது. இந்த ஆய்வகத்தில் கவச போரூர்திகளுக்கான தன்னியக்கச் செலுத்தம் (Automatic transmissions for Armored Fighting Vehicles) பற்றி ஒரு தனி துறை நிறுவி ஆய்வு மேற்கொள்ளப்பட்டு வருகிறது. இந்த தன்னியக்கச் செலுத்தம் 1500, 800, 150 குதிரைத்திறன் (horsepower) அளவுகளில் வடிவமைக்கப் பட்டுள்ளன. இதனோடு தொடர்புடைய துணையமைப்புகளான:
போன்ற பலவற்றையும் வடிவமைத்துள்ளனர்.
வெளி இணைப்பு
பகுப்பு:இந்திய அரசு அமைப்புகள் பகுப்பு:இந்திய படைத்துறை பகுப்பு:இந்தியாவின் பாதுகாப்பு ஆய்வு நிறுவனங்கள்
இசுப்புட்னிக் 6
இசுப்புட்னிக் 6 1960 இல் ஏவப்பட்ட ஒரு ரஷ்ய விண்கலமாகும். இது டிசம்பர் 1, 1960 இல் பைக்கானூர் ஏவுதளத்தில் இருந்து எவப்பட்டதாகும். இதில் ப்ச்யோல்கா மற்றும் முஷ்கா என்னும் இரு நாய்களை அனுப்பினர். இவ்விண்கலம் தனது சுற்றுப்பாதையில் ஒரு நாள் இருந்தது, ஆனால் திட்டமிடப்பட்ட நேரத்திற்கு முன்பே அதன் சுற்றுவட்டப்பாதையில் இருந்தது இறக்கப்பட்டது. மேலும் இது பூமிக்கு மீண்டும் திரும்பும் பொழுது முற்றிலுமாக எரிந்து சாம்பல் ஆனது.
பாரிஸ் ஒப்பந்தம் (1814)
பரிஸ் ஒப்பந்தம் 1814 என்பது 1814 பிரான்ஸ் நாட்டிற்கும் ஆறாவது கூட்டணிக்கும் இடையே 1814 ஆம் ஆண்டு மே மதம் 30 ஆம் நாள் ஏற்பட்ட போர் நிறுத்த ஒப்பந்தம் ஆகும். இந்த ஒப்பந்தம் மூலம் ஐக்கிய இராச்சியம், ரஷ்யா, ஆஸ்திரியா மற்றும் புருசியா ஆகிய நாடுகள் பிரான்ஸ் மீது தொடுத்த போரில் அமைதி ஏற்பட்டது. ஆறாவது கூட்டணியின் போர் என்பது நெப்போலியனுக்கு எதிராக நடந்த நெப்போலியப் போர்களில் ஒன்றாகும்.
இவற்றையும் பார்க்க
பகுப்பு:பிரான்சின் வரலாறு
அலாரா
அலாரா (ALARA -As Low As Reasonably Achievable) என்பது கதிரியல் துறை பணியாளர்கள் கடைபிடிக்க வேண்டிய ஒரு கோட்பாடாகும். அயனியாக்கும் கதிர் வீச்சு உயிருக்கு தீங்கு ஏற்படுத்தும். எனவே அதனைப் பயன்படுத்தும்போது எவ்வளவு குறைந்த அளவு கதிர்வீச்சுடன் நல்ல படத்தினை பெறமுடியுமோ அந்நிலையில் படம் எடுக்கவேண்டும். இதுவே அலாரா கோட்பாடாகும். இங்கிலாந்தில் இது அலார்ப் (ALARP-As Low As Reasonably Practicable ) எனப்படுகிறது-அதாவது நடைமுறையில் எவ்வளவு சாத்தியப்படுமோ அவ்வளவு குறைந்த அளவில் படம் எடுக்கப்பட வேண்டும் என்பதாகும்.
வெளி இணைப்புகள்
பகுப்பு:கதிர் மருத்துவம்
பாக்கித்தான் அறிவியல் மேம்பாட்டு சங்கம்
பாக்கித்தான் அறிவியல் மேம்பாட்டு சங்கம் (Pakistan Association for the Advancement of Science) பாக்கித்தான் நாட்டின் லாகூர் நகரத்தை தலைமையிடமாகக் கொண்டு செயல்படுகிறது. இந்த அமைப்பு பாக்கித்தான் சுதந்திரம் அடைந்த உடனேயே 1947 ஆம் ஆண்டு திசம்பர் மாதத்தில் நிறுவப்பட்டது. நாட்டின் பழமையான மற்றும் முதன்மையான அறிவியல் நிறுவனங்களில் இதுவும் ஒன்றாகும். பாக்கித்தான் நாட்டில் அறிவியலின் மேம்பாடு, அறிவியல் விழிப்புணர்வு ஆகியவற்றை நாட்டு மக்களிடைய உருவாக்குவது இச்சங்கத்தின் நோக்கமாகும். அறிவியல் கூட்டங்களுக்கு உரிய குழுக்களை வழங்குதல், அறிவியல் ஆய்வுக் கட்டுரைகள் வெளியிடுவதை எளிதாக்குதல் போன்றவையும் இம்மன்றத்தின் பணிகளாகும்.
மேலும் வாசிக்க
பகுப்பு:பாக்கித்தானிய அமைப்புகள்
செப்டம்பர் 2006
செப்டம்பர் 2006 (September 2006), 2006 ஆம் ஆண்டின் ஒன்பதாவது மாதமாகும்.
முதலாம் பிரஞ்சு பேரரசு
முதலாம் பிரஞ்சு பேரரசு அல்லது பிரஞ்சு பேரரசு அல்லது நெப்போலியனின் பேரரசு (French: Empire Français) என்பது 19 ஆம் நூற்றாண்டின் தொடக்கங்களில் நெப்போலியன் பொனபார்ட் எனப்படும் முதலாம் நெப்போலியனால் பிரான்ஸ் நாட்டில் அமைக்கப்பட்ட பேரரசு ஆகும். நெப்போலியன் 1804 ஆம் ஆண்டு டிசம்பர் 02 ஆம் நாளில் முடி சூட்டிக்கொண்டார். 1803 முதல் 1815 ஆம் ஆண்டுவரை ஐரோப்பாவின் பிற நாடுகளுக்கும் பிராஞ்சு பேரரசிற்கும் இடையே பலமுறை போர் மூண்டது.
செப்டம்பர் 2006
நிகழ்வுகள்
பகுப்பு:2006 செய்திகள்
முதலாம் பிரஞ்சு பேரரசு
பகுப்பு:பிரான்சின் வரலாறு பகுப்பு:ஐரோப்பாவின் முன்னாள் நாடுகள் பகுப்பு:பிரெஞ்சுப் புரட்சி
சு. வேலுப்பிள்ளை
சு.வே என அழைக்கப்படும் சுப்பிரமணியம் வேலுப்பிள்ளை (24 மே 1921 – 22 சூன் 2007) இலங்கையின் சிறப்புமிக்க உருவகக்கதை எழுத்தாளரும் நாடகாசிரியரும் தமிழ்ப் பண்டிதரும் ஆவார்.
வாழ்க்கைச் சுருக்கம்
வேலுப்பிள்ளை யாழ்ப்பாணம், நாவற்குழியில் சுப்பிரமணியம், தையல்நாயகி ஆகியோருக்குப் பிறந்தவர். ஒரு பயிற்றப்பட்ட தமிழாசிரியராக 1946 முதல் 1981 வரை இலங்கையின் டிக்கோயா, மானிப்பாய், சுன்னாகம் ஆகிய இடங்களில் ஆசிரியப் பணி புரிந்தவர்.
சிறுகதைகள்
சு.வேயின் முதல் சிறுகதை 'கிடைக்காத பலன்' 1943 இல் ஈழகேசரியில் வெளியானது. சு.வே யின் சிறுகதைகள், 'மண் வாசனை', 'பால்காவடி', ஆகிய தலைப்புகளில் தொகுதிகளாக வெளிவந்தன. இவரது உருவகக்கதைகள் 1999 இல் மித்ர வெளியீடாக தொகுப்பாக வெளிவந்தன.
நாடகத்துறை
1965 இல் இலங்கை கலைக்கழகம் நடத்திய நாடகப்போட்டியில் இவரது 'வஞ்சி' என்ற ஓரங்க நாடகம் முதல் பரிசு பெற்றது. அடுத்த ஆண்டும் இவரது 'எழிலரசி' என்ற முழுநீள நாடகம் முதல் பரிசு பெற்றது.
வானொலி நாடகங்கள்
1960 இல் இலங்கை வானொலி நாடகப்போட்டியில் இவரது 'மண் வாசனை'க்கு முதல் பரிசு கிடைத்தது. 1968 இல் 'ஒருமை நெறித்தெய்வம்' என்ற நாடகம் பரிசு பெற்றது. சு.வே வானொலி கிராம சேவைக்கு பல வானொலித் தொடர் நாடகங்களையும் எழுதினார்.
வெளிவந்த நூல்கள்
செங்கை ஆழியான் தொகுத்து வெளியிட்ட ஈழகேசரி சிறுகதைகள், மறுமலர்ச்சி சிறுகதைகள் ஆகிய தொகுப்புகளில் இவருடைய சிறுகதைகள் சில இடம்பெற்றுள்ளன.
மேற்கோள்கள்
பகுப்பு:1921 பிறப்புகள் பகுப்பு:2007 இறப்புகள் பகுப்பு:ஈழத்து எழுத்தாளர்கள் பகுப்பு:ஈழத்து நாடகாசிரியர்கள்
ஹென்ரி ஒலோங்கா
ஹென்ரி காபா ஒலோங்கா (Henry Olonga , பிறப்பு: சூலை 3 1976), சிம்பாப்வே அணியின் முன்னாள் துடுப்பாட்டக்காரர். இவர் 8 ஆண்டுகாலம் சர்வதேச துடுப்பாட்டப் போட்டிகளில் விளையாடினார். இவர் மஷோனலந்து மற்றும் மணிகலந்து அணிக்காக உள்ளூர்ப் போட்டிகளில் விளையாடினார். இவர் 30 தேர்வுத் துடுப்பாட்டப் போட்டிகளிலும், 50 ஒருநாள் பன்னாட்டுத் துடுப்பாட்டப் போட்டிகளிலும் 66 முதல்தர துடுப்பாட்டப் போட்டிகளிலும், 82 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 - 2002 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 - 2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். மிக இளம்வயதில் சிம்பாப்வே அணிக்காக விளையாடியவர் மற்றும் முதல் கருப்பர் எனும் சாதனையைப் படைத்தார்.
சர்வதேச அளவில் சிறந்த விரைவு வீச்சாளர்களில் ஒருவராக அறியப்படுகிறார். மேலும் அதிக அகலப்பந்து மற்றும் நோபால் வீசிய பந்துவீச்சாளரும் ஆவார். 2003 துடுப்பாட்ட உலகக்கிண்ணத் தொடரில் கருப்பு பேட்ஜ் அணிந்து விளையாடியதால் இவரின் துடுப்பாட்ட வாழ்க்கை முடிவுக்கு வந்தது. 2003 ஆம் ஆண்டின் சிம்பாப்வே அணியின் கடைசிப் போட்டியோடு தனது ஓய்வினை அறிவித்தார்.
சர்வதேச போட்டி
ஜனவரி 1995 ஆம் ஆண்டில் அராரே துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். இதற்கு முன்பாக 1995 ஆம் ஆண்டின் துவக்கத்தில் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் டேவிட் பிறயன் மற்றும் எட்டோ பிராண்டஸ் ஆகியோருக்கு காயம் ஏற்பட்டதனால் இவர் விளையாடும் வாய்ப்பினைப் பெற்றார். ஆனால் அப்போதுவரை அவர் கென்யாவின் குடியுரிமையில் இருந்ததனால் அவரால் அந்தத் தொடரில் விளையாட இயலாமல் போனது. பின் கென்ய குடியுரிமையை விட்டுக் கொடுத்தனால் இவர் சிம்பாப்வே துடுப்பாட்ட அணியில் மிகக் குறைந்த வயதில் அறிமுகமான வீரர் எனும் சாதனையைப் படைத்தார். அப்போது அவரின் வயது 18 ஆண்டுகள் 212 நாள்கள் ஆகும்.
வலதுகை விரைவு வீச்சாளரான இவர் கருப்பர் இனத்தைச் சேர்ந்த முதல் வீரர் ஆவார். பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இன்னிங்ஸ் மற்றும் 64 ஓட்டங்கள் வித்தியாசத்தில் வெற்றி பெற்றது. குறிப்பாக இந்தப்போட்டியில் கிரான்ட் பிளவர் இருநூறு மற்றும் ஆண்டி பிளவர், கை விட்டால் ஆகியோரின் நூறு ஓட்டங்களும் இதற்கு உதவின. ஒலங்கா தனது முதல் ஓவரில் சாயிட் அன்வர் இலக்கினை வீழ்த்தினார். ஆனால் அது நோபால் ஆனது. இவரின் பந்துவீச்சு முறை கேள்ள்விக்குள்ளானது. பின் டென்னிசு லில்லீயின் உதவியுடன் மீண்டும் இவர் சர்வதேச போட்டிகளில் விளையாடினார்.
அக்டோபர் 1995 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். பின் அக்டோபர் 2008 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 70 ஓட்டங்கள் கொடுத்து 5 இலக்குகளை கைப்பற்றினார். இந்தப் போட்டியில் சிம்பாப்வே துடுப்பாட்ட அணி வெற்றி பெற்றது. இந்த அணி பெற்ற இரண்டாவது வெற்றி ஆகும். நவம்பர் 1998 ஆம் ஆண்டில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டத் தொடரை சிம்பாப்வே அணி வெல்வதற்கு இவர் உதவிகரமாக இருந்தார். பின் நவம்பர் 2002 இல் இதே அணிக்கு எதிராக நடைபெற்ற போட்டியில் 93 ஓட்டங்கள் கொடுத்து 5 இலக்குகளை வீழ்த்தினார்.
வெளி இணைப்பு
ஹென்ரி ஒலோங்கா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
சான்றுகள்
பகுப்பு:சிம்பாப்வே துடுப்பாட்ட வீரர்கள் பகுப்பு:1976 பிறப்புகள் பகுப்பு:வாழும் நபர்கள்
புறவணியிழையம்
தோலிழையம் (Epidermis) என்பது உடலின் வெளிப்புறம் உள்ள தோலாக அமைகின்ற சிறப்பு புறவணியிழையங்களாகும்.
புறவணியிழையங்கள், இணைப்பிழையங்களின் மீது ஒன்றன்மேல் ஒன்றாக அமையும்போது இரண்டுக்குமிடையே அடிமென்சவ்வு என அழைக்கப்படும் ஒரு படை இருந்து இரு வகை இழையங்களையும் பிரிக்கின்றது. இந்த சவ்வுகளில் மிக நெருக்கமாக கூட்டமான உயிரணுக்கள் இறுக்கச் சந்திப்புகளுடன் டெஸ்மோசோம்களால் பிணையப்பட்டுள்ளன. புறவணியிழையங்கள் குருதிக் கலன்கள் அற்றவை. எனவே அவற்றிற்கான சத்துக்களை கீழேயுள்ள இணைப்பிழையங்கள் மூலமாக பரவல் முறையில் பெறுகின்றன. இந்த இழையங்கள் சில இடங்களில் கூட்டமாக அமைக்கப்பட்டு புறச்சுரப்பிகளாகவும் (Exocrine glands), நாளமில்லாச் சுரப்பிகளாகவும் (Endocrine glands) செயல்படும். இவ்வகைச் சுரப்பிகள் குருதிக் கலன்களைக் கொண்டிருக்கும்.
கலக்கட்டமைப்பு
மேலணியிழையக் கலங்கள் இழையுருப்பிரிவடையும் ஆற்றலைத் தக்க வைத்துள்ள கலங்களாகும். தூண்டப்படும் போது பிரிவடையலாம். உதாரணமாக தோலில் உள்ள மேலணியிழையத்தின் அடியிலுள்ள கலங்கள் தொடர்ந்து இரட்டிப்படையும் கலங்களாகும். சுயாதீன மேற்பரப்பில் உராய்வினால் கலங்கள் (மேற்பரப்பில் கலங்கள் இறந்துவிட்டதால், வலி தெரியாது) இழக்கப்பட கீழிருந்து மேலாக கலங்கள் ஈடு செய்யப்படுகின்றன. சில கலங்கள் முதிர்ந்த நிலையில் இறந்து விடுவதுடன், அவற்றின் குழியவுரு கெராட்டின் புரதத்தால் பிரதியீடு செய்யப்படுகின்றது. கெராட்டினேற்றப்பட்ட இறந்த கலங்கள் தோலின் மேற்பரப்பை ஆக்குகின்றன. வாய்க்குழியின் அகவணியில் கெராட்டின் ஏற்றப்படாத கலங்கள் உள்ளன. பொதுவாக மேலணியிழையக் கலங்களிடையில் பல கலச்சந்திகள் உள்ளன. இக்கலச்சந்திகள் மேலணியிழையத்தை ஒரு தனிப்படையாகத் தொழிற்பட உதவுகின்றன.
உற்பத்தி
மேலணியிழையம் அக, புற, மற்றும் இடை ஆகிய அனைத்து முதலுருப்படைகளிலிருந்தும் உருவாக்கப்படலாம்.
மேலும் கற்க
பகுப்பு:உடற்கூற்றியல் பகுப்பு:இழையங்கள்
பாரத் பூசன் தியாகி
பாரத் பூசன் தியாகி (Bharat Bhushan Tyagi) இந்தியாவின் உத்திரப் பிரதேச மாநிலம் புலந்தசகர் நகரத்தைச் சேர்ந்த ஒரு விவசாயியாவார். 1954 ஆம் ஆண்டு பிறந்த இவர் ஒரு கல்வியாளராகவும் பயிற்சியாளராகவும் அறியப்படுகிறார். 2019 ஆம் ஆண்டில் இந்தியாவின் நான்காவது உயரிய குடிமக்கள் விருதான பத்மசிறீ விருதைப் பெற்றார். புலந்தசகர் நகரத்தில் உழவர்களுக்கு வாராந்திர பயிற்சியை ஏற்பாடு செய்து 80,000 எண்ணிக்கைக்கும் மேற்பட்ட உழவர்களுக்கு பயிற்சி அளித்துள்ளார். பிரதமர் நரேந்திர மோடியின் முற்போக்கு விவசாயி விருதையும் பாரத் பூசன் தியாகி பெற்றார்.
கல்வி மற்றும் தொழில்
தியாகி தில்லி பல்கலைக்கழகத்தில் அறிவியல் பாடத்தில் பட்டம் பெற்றார். தேசிய கரிம வேளாண்மை மையம், இயற்கை வேளாண்மைக்கான சர்வதேச திறன் மையம், விவசாய அமைச்சகம் (இந்தியா), விவசாய நிதி நிறுவனம், விவசாயம் மற்றும் கிராமப்புற மேம்பாட்டுக்கான தேசிய வங்கி போன்ற அரசாங்க சங்கங்களுடனும் இணைந்து பணியாற்றியுள்ளார்.
மேற்கோள்கள்
பகுப்பு:பத்மசிறீ விருது பெற்றவர்கள் பகுப்பு:வாழும் நபர்கள் பகுப்பு:1954 பிறப்புகள் பகுப்பு:உத்தரப் பிரதேச நபர்கள் பகுப்பு:இந்திய செயற்பாட்டாளர்கள்
மொன்டேகு ஹாம்ப்லிங்
மொன்டேகு ஹாம்ப்லிங்  (Montague Hambling , பிறப்பு: திசம்பர் 6 1893, இறப்பு: ஆகத்து 22 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1920-1927 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மொன்டேகு ஹாம்ப்லிங் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1893 பிறப்புகள் பகுப்பு:1960 இறப்புகள் பகுப்பு:சாமர்செட் துடுப்பாட்டக்காரர்கள்
இறையிலி
இறையிலி என்னும் சொல் தமிழ்க் கல்வெட்டுகளில் பரவலாகக் காணப்படும் சொற்களில் ஒன்று. போர்வீரர், புலவர் முதலானோரைப் பாராட்டி அரசன் தன் ஆளுகைக்கு உட்பட்ட நிலத்தை வழங்குவது உண்டு. அப்போது அது முற்றுட்டாகவோ இறையிலியாகவோ வழங்கப்படும். இறையிலி என்றால் நிலம் பெற்றவர் அந்த நிலத்துக்கு வரி செலுத்தவேண்டியது இல்லை. நிலம் அவருக்கு உடைமை அன்று. அந்த நிலத்தை அவர் விற்கவோ, ஒற்றிக்கு வைக்கவோ இயலாது. பயிர் செய்து பலனைப் பயன்படுத்திக் கொள்ளலாம். கோயில்களின் பராமரிப்பிற்காக வழங்கப்பட்ட நிலங்கள், பார்ப்பனர்களுக்கு வழங்கப்பட்ட நிலங்கள் (பிரம்மதேயம்) ஆகியனவும் இவ்வகையில் ( வரி செலுத்துவதிலிருந்து விலக்களிக்கப்பட்ட ) அடங்கும். பகுப்பு:அரசாட்சி முறைமைகள் பகுப்பு:தமிழ் தொன்மவியல்
செல்திக்கு இசை
செல்திக்கு இசை என்பது மேற்கு ஐரோப்பாவில் உள்ள செல்திக்கு மக்களின் கிராமிய இசை பாரம்பரியத்தை குறிக்கும். இன்றைய அளவில் இது தான் செல்திக்கு இசை என்று கூறுவற்கு எந்த விதிகளும் இல்லை என்றாலும் செல்திக்கு மக்களின் சொல்வழி வந்த இசையும் நாவீன புகழ்பெற்ற இசைவகைகளுமே இன்று செல்திக்கு இசையாக இருக்கின்றன. செல்திக்கு இசை என்பது பொதுவாக சுகாதுலாந்து மற்றும் அயர்லாந்தின் இசையை குறிப்பிட்டாலும் பாரம்பரிய சுகாதுலாந்து இசை கலைஞர்களே தங்களை பொதுவாக செல்திக்கு இசை கலைஞர்கள் என்று ஒத்துக்கொள்வதில்லை. எனினும், சுகாதுலாந்தின் இசையும் அயர்லாந்தின் இசையும் ஒன்றையொன்று ஒத்தே வருகின்றன. இது இவைகளின் பொதுவான செல்திக்கு இசையின் பாரம்பரியத்தை வெளிப்படுத்துகிறது.
பகுப்பு:இசை வகைகள் பகுப்பு:அயர்லாந்து
பத்தலபள்ளி
பத்தலபள்ளி (Bathalapalle) என்பது இந்தியாவின் ஆந்திரப் பிரதேச மநிலத்திலுள்ள அனந்தபூர் மாவட்டத்தில் உள்ள ஒரு மண்டலம் மற்றும் கிராமம் ஆகும். தேசிய நெடுஞ்சாலை 205 இல் அனந்தபூருக்கு தென்கிழக்கில் 25 கிலோமீட்டர் தொலைவில் பத்தலபள்ளி இருக்கிறது.
புவியியல் அமைப்பு
15.5167° வடக்கு 77.7833° கிழக்கு என்ற அடையாள ஆள்கூறுகளில் பத்தலபள்ளி கிராமம் பரவியுள்ளது. மேலும் கடல்பட்டத்தில் இருந்து சராசரியாக் 340 மீட்டர்கள் உயரத்தில் இக்கிராமம் உள்ளது.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம் பகுப்பு:ஆந்திரப் பிரதேசத்தில் உள்ள மாவட்டங்கள்
பண்டைய செல்திக்கு இசை
பண்டைய செல்திக்கு இசை என்பதை பற்றி நமக்கு கிரேக்க மற்றும் ரோமர்களின் குறிப்புகளில் இருந்தே தெரியவருகிறது. இது மட்டுமின்றி புதைபொருள் ஆராய்ச்சிகளும் இதில் ஒரு முக்கிய பங்கு வகிக்கிறது. வரலாற்று குறிப்புகளில் இருந்து காரின்சு என்ற இசைக்கருவியே மிகவும் பரவலாக பயன்படுத்தப்பட்ட செல்திக்கு இசைக்கருவி என்பது தெரிய வருகிறது. இது மட்டுமின்றி செல்திக்கு இசை பல்வேறு இசைக்கருவிகளையும் பயன்படுத்தியற்கான வரலாற்றுக்குறிபுகளும் உண்டு.
பகுப்பு:இசை வகைகள்
இலுப்பூர் பொன்வாசிநாதர் கோவில்
பொன்வாசிநாதர் கோயில் தமிழ்நாட்டில் புதுக்கோட்டை மாவட்டத்தில் இலுப்பூரில் உள்ள சிவன் கோயிலாகும்.
அமைவிடம்
மணப்பாறையில் இருந்து 24 கிலோமீட்டர் தொலைவிலும், திருச்சியில் இருந்து 20 கிலோமீட்டர் தொலைவிலும், புதுக்கோட்டையில் இருந்து 28 கிலோமீட்டர் தொலைவிலும் இக்கோயில் அமைந்துள்ளது. இந்த மூன்று ஊர்களிலிருந்தும் பேருந்து வசதி உள்ளது.
அமைப்பு
இக்கோயில் முன் மண்டபம், அர்த்த மண்டபம், கருவறை ஆகியவற்றைக் கொண்டுள்ளது. அங்குள்ள குலசேகர பாண்டியன் (1190-1218) மற்றும் சுந்தர பாண்டியன் (1218-1244) கல்வெட்டுகள் மூலமாக இக்கோயில் 800 ஆண்டுகளுக்கு முற்பட்டதாக இருக்கலாம் எனக் கருதப்படுகிறது. மூலவரின் விமானத்தில் அஷ்டதிக்கு பாலகர்கள், எட்டு திசையை நோக்கி காவல் புரிவது போல் உள்ளனர். தெற்கில் நால்வர், மேற்கில் கன்னிமூலை கணபதி, வீர விநாயகர், லட்சுமி நாராயணன், விசுவநாதர், விசாலாட்சி, பூரண புஷ்கலையுடன் [[ஐயனார், ஸ்ரீதேவி பூதேவியுடன் விஷ்ணு, வீரபத்திரர், அருணகிரிநாதர், ஆத்ம லிங்கம், கஜலட்சுமி ஆகியோர் உள்ளனர். வடக்கில் சண்டிகேசுவரர் சன்னதி உள்ளது. வடகிழக்கு மூலையில் நவக்கிரகம், கிழக்கில் பட்டினத்தார் உள்ளனர். மேற்கு திருச்சுற்றில் வள்ளி தெய்வானையுடன் முருகன் உள்ளார். கோஷ்டத்தில் கொங்கணச் சித்தர், தட்சிணாமூர்த்தி, மேற்கில் லிங்கோத்பவர், வடக்கில் பிரம்மா, துர்க்கை, பிட்சாடனர் ஆகியோர் உள்ளனர்.
மூலவர்
இலுப்பை மரங்கள் நிறைந்து விளங்கியதால் ‘இலுப்பையூர்’ என அழைக்கப்பட்டு, பின்னர் மருவி ‘இலுப்பூர்’ என அழைக்கப்படுகிறது. இக்கோயிலின் மூலவர் கேமவிருத்தீஸ்வரா், பொன்வாசிநாதர் என்றும் அழைக்கப்படுகிறார். அவர் கிழக்கு நோக்கிய நிலையில் உள்ளார். இறைவி பொன்னம்பாள் தெற்கு நோக்கிய நிலையில், நின்ற கோலத்தில், நான்கு கரங்களுடன் உள்ளார். அவரின் மேலிரு கரங்களில் தாமரை மலர் உள்ளது. கீழ் இரு கரங்கள் அபய, வரத முத்திரையுடன் உள்ளன. கோயிலின் திருச்சுற்றில் தல மரங்களான வில்வமரமும், மகிழ மரமும் உள்ளன. காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.
வழிபட்டோர்
ராமபிரானும், இலக்குவனனும் சீதையைத் தேடி தென்திசை செல்லும்போது 'மது கவனம்' என்று அழைக்கப்படும் இவ்வூரின் வழியாக சென்றதாகவும் அப்போது இங்கு சிவலிங்க பூஜை செய்து வழிபட்டதாகவும் கூறப்படுகிறது. குரு, சிவனை வழிபட்டதால் பொன்வாசிநாதர் எனப் பெயர் பெற்றதாகக் கூறுவர். புதுக்கோட்டை மாவட்டத்தில் உள்ள, பட்டினத்தாரால் பாடல் பெற்ற ஒரே திருத்தலம் ஆகும். பதினெண் சித்தர்களில் ஒருவரான கொங்கண சித்தர் இங்கு வந்து இறைவனை வணங்கி அருள்பெற்று சென்றுள்ளார். 63 நாயன்மார்களில் ஒருவரான இடங்கழி நாயனார் இங்கு வந்து தொண்டுகள் பல செய்து இறைவனை வழிப்பட்டுள்ளார்.
விழாக்கள்
இக்கோயில் வழிபாட்டிற்காக காலை 7.00 மணி முதல் பகல் 12.00 மணி வரையிலும், மாலை 4.00 மணி முதல் இரவு 8.00 மணி வரையிலும் பக்தர்கள் தரிசனத்திற்காக திறந்துவைக்கப்பட்டிருக்கும்.சித்திரை மாதத்தில் 10 நாட்கள் பிரம்மோற்சவம், 8ஆம் நாள் திருக்கல்யாண உற்சவம், 9ஆம் நாள் தேரோட்டம், 10ஆம் நாளில் தீர்த்தவாரியுடன் விழா நடைபெறுகிறது. விழா நாட்களில் பஞ்ச மூர்த்திகள் வீதியுலா வருவர். நவராத்திரி விழா பங்குனி உத்திரத் திருவிழா போன்ற விழாக்களும் இங்கு சிறப்பாக கொண்டாடப்படுகின்றன.
மேற்கோள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள சிவன் கோயில்கள்
சாவோ மிக்கல் தீவு
பகுப்பு:போர்த்துகல்
தரவு
தரவுகள் (Data)என்பன பயனுடையதாகக் கருதப்படும் குறிப்புகளாகும். அவை எண்களாகவோ, வெப்பநிலை, ஒலி, ஒளி, அழுத்தம், உயரம் முதலான அளவீடுகளாகவோ, சொற்களாகவோ அல்லது பிற பயனுடைய குறிப்புகளாகவோ இருக்கலாம். ஏதொன்றையும் பற்றி ஆய்வு செய்ய வேண்டும், அலச வேண்டும் எனில் அடிப்படையாகத் தரப்பட வேண்டிய குறிப்புகளாக அல்லது செய்திகளாக இருப்பதால் இவைகள் தரவுகள் எனப்படுகின்றன. இவ்வகைத் தரவுகளைக் கொண்டு முறைப்படி ஆய்வு செய்து புதிய முடிவுகள், கருத்துகள், கண்டுபிடிப்புகள் முதலியன பெற இயலும். தரவுகள், தகவல்களுக்கான முதல் வடிவங்கள் ஆவன; தரவுகளின் மீது சில அல்லது பல செயல்முறைகள் செய்யபட்டு அவை மக்களால் கொள்ளக்கூடியத் தகவல்களாக மாறுகின்றன.
வரலாறு
பகுப்பு:தரவுத்தளங்கள் பகுப்பு:அறிவு பகுப்பு:தரவு
மலாய் உலகில் தமிழ் கல்வெட்டுகள்
தென்கிழக்கு ஆசியா மற்றும் சீனாவில் முதன்மையாக சுமத்ரா மற்றும் தீபகற்ப தாய்லாந்தில் இடைக்காலத்தைச் சேர்ந்த பல தமிழ்க் கல்வெட்டுகள் கண்டறியப்பட்டுள்ளன. இந்தக் கல்லெழுத்துகள் தென்னிந்தியாவிற்கும் குறிப்பாக தமிழர்களுக்கும் தென்கிழக்கு ஆசியா மற்றும் சீனாவின் சில பகுதிகளுக்கும் இடையேயான வர்த்தகத் தொடர்புகளினால் நேரடியாக எழுந்தன. இந்த வெளிநாட்டு தமிழ் கல்வெட்டுகளில் பல நன்கு அறியப்பட்ட இடைக்கால தென்னிந்திய வணிகக்குழுக்களைக் குறிப்பிடுகின்றன.
குறிப்பிடத்தக்க எண்ணிக்கையிலான தமிழ் கல்வெட்டுகளும், தென்னிந்தியாவில் இருந்து வந்த இந்து மற்றும் பௌத்த சின்னங்களும் தென்கிழக்கு ஆசியாவில் (மற்றும் தென் சீனாவின் சில பகுதிகளில் கூட) கண்டறியப்பட்டுள்ளன.
மலாய் தீபகற்பத்தில், தெற்கு தாய்லாந்தில் உள்ள காவோ ஃபிரா நாராய் வைணவச் சிலைகளுக்கு வெகு தொலைவில் உள்ள தகுபா நகரில் வாட் நா மியாங் என்ற கோயிலில் தமிழ் கல்வெட்டும் கண்டுபிடிக்கப்பட்டுள்ளது. மணிகிராமத்தார் ( கே. ஏ. நீலகண்ட சாஸ்திரியின் கூற்றுப்படி வணிகக்குழு) என்ற  குழுவைச் சேர்ந்த நாங்கூர் உடையானால் அங்கு திருமாள் குளம் ஒன்று தோண்டப்பட்டது.
மணிக்கிராமத்தாருக்கு பாதுகாப்பாக சேனாமுகம் தமிழர் படை துணையாக இருந்தது. மணிகிராமத்தார் அந்தக் குளத்துக்கு ஆவணி நாராயணம் என்ற பெயர் வைத்தனர். இதை அந்த சிறிய கல்வெட்டு குறிக்கிறது. அது நாங்கூரில் படைத்துறை நிலமாணியத்தை வைத்திருந்த ஒரு நபரின் பெயராகும். அவர் போர்வீரனாகப் புகழ்பெற்றார். அவனி நாராயணன் என்பது 826 முதல் 849 வரை ஆண்ட பல்லவ மூன்றாம் நந்திவர்மனின் பட்டப்பெயர் என்பதால், இந்தக் கல்வெட்டின் தோராயமான தேதியை நாம் அறியலாம்.
தப்ராலிங்கத்தின் தலைநகரில் ஒரு வழிபாட்டிடம் உள்ளது. அதில் பிள்ளையாரின் வெண்கலப் படிமம் நவீன எழுத்துக்களில் மஜாபிசேதேசா என்ற தமிழ் கல்வெட்டுடன் உள்ளது.
நியூசு கல்வெட்டு
சற்றுப் பிற்காலத்திய தமிழ்க் கல்வெட்டு அண்மையில் நியூசு அச்சே, அச்சே என்ற இடத்தில் கண்டுபிடிக்கப்பட்டது. கல்வெட்டின் தேதி தெளிவாகத் தெரியவில்லை, ஆனால் இது 12 ஆம் நூற்றாண்டைச் சேர்ந்ததாகக் குறிப்பிடப்பட்டுள்ளது. மண்டபம் என்ற தனிச்சொல்லைத் தவிர, கல்வெட்டின் முழு முன்பகுதியும் தெளிவாகத் தெரியவில்லை. இது ஒரு கோயில் அடித்தளம் அல்லது கொடையுடன் தொடர்புடையதாக இருக்கலாம். பின்புறத்தில் உள்ள கலவெட்டு தெளிவாக உள்ளது.
இந்த கல்வெட்டின் தோராய மொழிபெயர்பானது பொருட்களின் இழப்புகள், வட்டி வசூல் தள்ளுபடி மற்றும் அரச சுங்கக் கட்டணங்கள் ஆகியவற்றை உள்ளடக்கிய வர்த்தக விதிமுறைகளைக் கையாள்வதாகக் கூறுகிறது. உரையின் தெளிவான பகுதி எந்த வணிகக் குழுவின் பெயரையும் கொண்டிருக்கவில்லை, ஆனால் "மக்கள்" என்ற குறிப்பு  வணிகக்குழு குறித்ததாக இருக்கலாம். தென்னிந்தியாவில் இந்த காலகட்டத்தைச் சேர்ந்த பல கல்வெட்டுகள் வணிகக்குழுக்களை - குறிப்பாக ஐந்நூற்றுவர் போன்றோரை குறிக்கின்றன
கெடா கல்வெட்டு
செவ்வக வடிவிலான கல் பட்டையில், கி.பி. 4 ஆம் நூற்றாண்டின் தமிழ் வட்டெழுத்துக்களில் யே-தர்ம சூத்திரத்தைத் தாங்கி நிற்கிறது, இதனால் ஃபைன்ட்-ஸ்பாட் (தளம் I) க்கு அருகில் உள்ள சன்னதியின் பௌத்த தன்மையை அறிவிக்கிறது, அதில் அடித்தளம் மட்டுமே உள்ளது. இது பல்லவ எழுத்துக்களில் அல்லது வட்டெழுத்தில் கி.பி 6 ஆம் நூற்றாண்டைச் சேர்ந்த வட்டெழுத்து, ஒருவேளை அதற்கு முந்தையதாகவும் இருக்கலாம்..
பாரஸ் கல்வெட்டு
இந்தோனேசியாவின் வடக்குச் சுமாத்திரா மாகாணத்தில் உள்ள லோபோ துவாவில் சுமத்ரா தீவின் மேற்கு கடற்கரையில் கி.பி 1088 தேதியிட்ட தமிழ் கல்வெட்டான லோபோ துவா கல்வெட்டு கண்டுபிடிக்கப்பட்டுள்ளது. இது சோழ ஆட்சியாளர்களின் ஆதரவைப் பெற்ற "திசை ஆயிரத்து ஐநூற்றுவர்" என்ற தமிழ் வணிகக்குழுவால் நிறுவப்பட்டது. கல்வெட்டு "''வாரோச்சிலுள்ள வேளாபுரத்தில் சந்தித்தோம்" என்று கல்வெட்டு குறிப்பிடுகிறது. "வரோசு" என்பது பாருஸ் ஆகும், இது லோபு துவாவிலிருந்து வெகு தொலைவில் அமைந்துள்ள ஒரு பண்டைய துறைமுகமாகும். இது 9 ஆம் நூற்றாண்டிலிருந்து கற்பூரம் மற்றும் சாம்பிராணி வர்த்தகத்தில் முக்கிய பங்கு வகித்தது. இந்த மதிப்புமிக்க பொருட்களுக்கு சீனா, இந்தியா மற்றும் மத்திய கிழக்கு நாடுகளில் அதிக தேவை இருந்தது. இவை வடக்கு சுமத்ராவின் உள்நாட்டில் உள்ள காடுகளில் இருந்து வந்தன. அங்கிருந்து பாரூஸுக்கு கொண்டு வரப்பட்டு ஏற்றுமதி செய்யப்பட்டன. பாரஸுக்கு வந்து கற்பூரத்தையும் சாம்பிராணியையும் உள்ளூர் வியாபாரிகளிடமிருந்து வாங்கும் வெளிநாட்டு வணிகர்களில் தமிழரும் இருந்தனர்.
திமிலர்
திமிலர் என்பவர்கள் சங்ககாலம் தொட்டே தமிழகத்தில் இருந்த மீனவர்கள் குடிகள் ஆவர். திமில் என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இக்கலத்தை ஓட்டியவர்கள் திமிலர்கள். மதுரைக்காஞ்சியில் மாங்குடி மருதனார் குறிப்பிடும் வன்கைத் திமிலர் என்னும் வரி இவர்களை நிறையுள்ள கலங்கலையும் செலுத்த வல்ல ஆற்றல் உடையவராய் காட்டுகிறது.
மலாய் உலகில் தமிழ் கல்வெட்டுகள்
பாரஸ் கல்வெட்டு
1017 மற்றும் 1025 ஆம் ஆண்டுகளில், சோழ மன்னர்கள் மலாக்கா நீரிணையில் உள்ள ஸ்ரீவிஜயாவின் கட்டுப்பாட்டில் உள்ள துறைமுகங்களைத் தாக்குவதற்காக கடற்படையை அனுப்பியுள்ளனர். இந்த வெற்றிகரமான தாக்குதலைத் தொடர்ந்து, சோழர்கள் 11 ஆம் நூற்றாண்டின் எஞ்சிய காலப் பகுதியில் இப்பகுதி விசயங்களில் தலையிடும் நிலையில் இருந்ததாகத் தெரிகிறது. இது சுமத்ராவில் தமிழ் வணிக்க் குழுக்களின் இருப்பை அதிகரிக்க வைத்தது.
திமிலர்
மேற்கோள்கள்
பகுப்பு:சங்க காலச் சமூகம் பகுப்பு:மீனவர்கள் பகுப்பு:தமிழ் மீனவர்கள்
மலாய் உலகில் தமிழ் கல்வெட்டுகள்
தஞ்சை கல்வெட்டு
தமிழ்நாட்டின் பண்டைய நகரமான தஞ்சாவூரில் 1030 க்கு முந்தைய கல்வெட்டுகள் உள்ளன. இதில் மலாக்கா நீரிணையில் உள்ள துறைமுகங்கள் இராசேந்திர சோழனால் அனுப்பபட்ட கடற்படையால் தாக்கப்பட்டதன் பட்டியலைக் கொண்டுள்ளது. சுமத்ராவில் உள்ள ஜம்பி மாகாணத்தில் கி.பி. 1064 தேதியிட்ட ஒரு பெரிய கல்லாலான மகரம் கிடைத்தது. இது 11 ஆம் நூற்றாண்டில் ஜாவாவுடன் வலுவான இணைப்புடன் ஜம்பியில் ஒரு குறிப்பிடத்தக்க சக்தி மீண்டும் தோன்றியதற்கு சாட்சியாக உள்ளது. இராஜேந்திர சோழன் தாக்கியதாக சொல்லப்படும் இடங்கள் பின்வருமாறு::
குறிப்புகள்
பகுப்பு:தமிழ் கல்வெட்டுக்கள் பகுப்பு:மலேசியத் தமிழர்
பிரிதி பிரிதிகாப்பட்டி அப்பிச்சிமார் கோயில்
பிரிதி பிரிதிகாப்பட்டி அப்பிச்சிமார் கோயில் தமிழ்நாட்டில் நாமக்கல், திருச்செங்கோடு வட்டம், பிரிதி ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
அப்பிச்சிமார்
நாமக்கல்லில் உள்ள வாழவந்தி நாட்டு பிள்ளைக்கரையாற்றூரில் 'உசர வேட்டுவரில்' "மாரய்யன்" நல்லாட்சி புரிந்து வந்தார். அவருக்கு சின்ன மாரய்யன், பிள்ளை மாரய்யன், உத்தண்டராயன், ஆவுடையான் என சகோதரர்களுடன் நல்லாட்சி புரிந்து வந்தார். அண்ணன் தம்பதிகளுக்கு மொத்தம் 70 ஆண் மக்கள் இருந்தனர். அனைவருக்கும் ஒன்றாகவே திருமணம் நடக்க வேண்டும் என சபதம் செய்து கொண்டனர். அவர்கள் அனைவருக்கும் 'பூந்துறை' நாட்டில் திருமணம் பேசி முடிக்கின்றனர். அப்போது பூந்துறை நாட்டாருக்கும் 'தென் பூவாணிய' நாட்டு 'ஆவணிப் பேருரை' தலைநகராக கொண்டு ஆண்டு வந்த 'பூவாணிய வேட்டுவர்' "போத்திராயன்" என்பவருக்கும் கொமாரபாளையம் ஆலத்தூரில் எல்லைப் போர் நடந்தது. இதில் 'போத்திராயன்' போர்களத்தில் "அப்பிச்சிமாராயனால்' கொல்லப்படுகிறார். படுகாயமடைந்த அப்பிச்சிமாராயனும் இறந்து விடுகிறார். மணமக்களின் சிலர் இறக்க மீதி இருந்தவர்களும் தங்கள் இன்னுயிரை மாய்த்துக் கொள்கின்றனர். இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதியில் உடன்கட்டையேறி இறந்தனர். மசரி என்ற பெண்ணின் மகன்களான இரண்டு  சகோதரர்கள்  போரில் இறந்தனர். திங்களூர், சிங்காநல்லூர், பிரிதி மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும்  இடங்களில் இந்நாயகர்கள் தெய்வமாக வணங்கப்படுகிறார்கள். எழுபது வேட்டுவர்களும் சைவ தெய்வங்களாக உள்ளனர். பூந்துறை நாட்டிலுள்ள கொங்கு வேட்டுவ கவுண்டர்  மற்றும் கொங்கு வேளாளர் கவுண்டர்களின் பெருந்தாலி பிரிவைச் சேர்ந்தவர்களாலும் குலதெய்வமாக வணங்கப்படுகின்றனர். இதில் கொங்கு வேளாளர்களில் 'பயிர' குலத்தினர் மற்றும் 'சாத்தந்தை' குலத்தினர் அமைச்சராக "அப்பிச்சிமாரய்யன்" அரசவையில் இடம்பெற்றிருந்தனர்.பழங்கால காவியமான அப்பிச்சிமார் காவியம் அவர்களைப் பற்றியது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இளவரசர் சத்வா
ஜாதக கதைகளின்படி thumb| வடக்கு [[பாக்கித்தான்|பாகிஸ்தானில் உள்ள மங்கியாலா ஸ்தூபி, ஜாதக கதைகளின்படி, இளவரசர் சத்வா புலிகளுக்கு உணவளிக்க தன்னை தியாகம் செய்த இடத்தைக் குறிக்கிறது. டி]] இடது|thumb| இளவரசர் சத்வா தன்னை தியாகம் செய்யும் காட்சி தமாமுஷி ஆலயம் - [[7-ஆம் நூற்றாண்டு|7 ஆம் நூற்றாண்டு நாரா காலம், ஜப்பான்]] ஜாதகக் கதையின்படி, இளவரசர் சத்வா கவுதம புத்தரின் முந்தைய அவதாரங்களில் ஒருவர் என கருதப்படுகிறார்
துறவு வாழ்க்கை
மஹாரத மன்னரின் மகனாகிய இளவரசர் சத்வா பின்னர் துறவு கொண்டு அவரின் போதனைகளை பின்பற்றும் சில சீடர்களைப் பெற்றுள்ளார்.
தடுமாற்றம்
ஜாதக கதைகளின் படி, துறவு மேற்கொண்ட சத்வா தனது நெருங்கிய சீடருடன் நடைபயணத்தில் வந்து கொண்டிருந்த போது, ஒரு குன்றின் அடிவாரத்தில் பட்டினியால் வாடும் புலியையும் அதன் பச்சிளம் குட்டியையும் காண்கின்றனர். போதிசத்துவ நிலையில் உள்ள அவர் தனது சீடரை அருகில் எங்காவது சென்று அந்த புலிக்கும் அதன் குட்டிக்கும் பசியாறும் வகையில் எதாவது உணவினை தேடிகிச்செல்ல அறிவுறுத்துகிறார். அதன்படி சீடரும் சென்றுவிட தன தவ வலிமையால் உணவு கிடைக்கவில்லை என்பதை அறிந்த சத்துவர் தனது உடலின் சதை பகுதியால் தான் அந்த புலியின் பசியை போக்க இயலும் என்பதை உணர்கிறார்.அதன்படி அவரது உடம்பை விட்டு விடுவதன் மூலமே அவ்விரு உயிர்களை காப்பாற்ற முடியும் என அறிந்து அந்த குன்றி விளிம்பில் ஏறி அங்கிருந்து குதித்து உயிரை மாய்த்து கொள்கிறார். அந்த சத்தத்தால் புலியின் கவனத்தை ஈர்த்து அவரது உடலை உண்ண செய்து பசியாற்றுகிறார்.
சாதனை மற்றும் மரபு
அதன்படி,  பெருந்தன்மை, துறவு, ஒழுக்கம், தீர்மானம் மற்றும் சமநிலை என பௌத்தத்தின் பத்து  பரிபூரணங்களில் சிலவற்றில் பூரணதத்துவத்தை கண்டடைந்தார். தேடிப்போன இடங்களில் உணவு கிடைக்காமல் திரும்பி வந்த அந்த சீடன், போதிசத்துவர் செய்ததைக் கண்டு, அவரது நல்ல செயலில் மகிழ்ச்சி அடைந்தது மட்டுமல்லாமல் ஞானமும் அடைகிறார். அதை பிறருக்கும் பரப்ப, அவ்விடத்திற்க்கு அவரது மற்ற சீடர்களுடன் வந்தடைந்தது மட்டுமல்லாமல் தேவர்களும் வானத்திலிருந்து அந்த இடத்தை தாமரை மலர்களால் பொழிந்து ஆசிர்வதித்தனர்.
ஸ்தூபி
வட இந்தியாவின் நான்கு பெரிய ஸ்தூபிகளில் ஒன்று இந்த புத்தரின் அவதாரத்தின் தேஹதானத்தை நினைவுகூரும் வகையில் உள்ளதாக  சீன யாத்ரீகர் ஃபாக்ஸியன் தெரிவித்துள்ளார். இந்திய பௌத்த கதை இலக்கியத்தில் இந்த தேஹதானம் "உடலின் பரிசு" என்று அழைக்கப்படுகிறது.
குறிப்புகள்
பகுப்பு:இந்திய இலக்கியம் பகுப்பு:கௌதம புத்தர்
டினாஷே பன்யங்கரா
டினாஷே பன்யங்கரா (Tinashe Panyangara, பிறப்பு: அக்டோபர் 21 1985), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 42 ஒருநாள் பன்னாட்டுத் துடுப்பாட்டப் போட்டிகளிலும் 46 முதல்தர துடுப்பாட்டப் போட்டிகளிலும், 84 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004 - 2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2004 - 2011 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
டினாஷே பன்யங்கரா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி மார்ச் 1 2015.
பகுப்பு:சிம்பாப்வே துடுப்பாட்ட வீரர்கள் பகுப்பு:1985 பிறப்புகள் பகுப்பு:வாழும் நபர்கள்
கண்டோலிம்
கண்டோலிம் கடற்கரை
கண்டோலிம் கடற்கரைக்கு உள்நாட்டுப் பயணிகளும் சர்வதேச சுற்றுலாப் பயணிகளும் ஆயிரக்கணக்கில் வருகின்றனர். இந்தக் கடற்கரையில் வரிசையாக அமைக்கப்பட்ட குடில்கள் உள்ளன. அகுடா கோட்டை கண்டோலிம் கடற்கரைக்கு அருகே அமைந்துள்ளது. இது குளிப்பதற்கு உகந்த கடற்கரை ஆகும். இங்கு பாறைகள் மிக அரிதாக உள்ளன. இங்கு மிதமான, குளிப்பதற்கு ஏற்ற அலைகள் உள்ளன. கண்டோலிம் கடற்கரை ஓரங்களில் தென்னை மரங்கள் உள்ளன
இந்த ஓய்வு எடுக்கும் படுக்கைகளை உபயோகிப்பதற்கு (படங்களை காண்க) சில நேரங்களில் 2 மணி நேரத்திற்கு 150 முதல் 200 ரூபாய் வரையில் கட்டணம் செலுத்த வேண்டும். இங்குள்ள ஹோட்டல்களில் தங்கியிருந்து, இந்தக் குடில்களிலுள்ள ஓய்வு எடுக்கும் படுக்கைகளை உபயோகிப்பதற்கு தனியாகக் கட்டணம் எதுவும் செலுத்த வேண்டியதில்லை. ஓய்வு எடுக்கும் படுக்கைகள் குடைகளின் கீழ் உள்ளதால், வெயிலின் தாக்கமும் இல்லை.
கண்டோலிம் கடற்கரைக்கு அருகில் அதிக உணவகங்கள் உள்ளன. இங்குள்ள அனைத்து உணவகங்களிலும் மதுபானங்கள் கிடைக்கின்றன. இங்கு உள்ள குடில்களில் மசாஜ் வசதியும் உண்டு. இங்கு வெளிநாட்டினர் அதிக அளவில் வருகின்றனர். குறிப்பாக உருசியாவில் இருந்து அதிக சுற்றுலா பயணிகள் கோவாவிற்கு வருகை புரிகின்றனர். உருசியாவை அடுத்து பிரிட்டனில் இருந்து அதிக சுற்றுலா பயணிகள் கோவாவிற்கு வருகை புரிகின்றனர்.
கண்டோலிம் கடற்கரையில் பாறைகள் மிக அரிதாக உள்ளதால், இது குளிப்பதற்கு உகந்த கடற்கரையாக உள்ளது. மேலும் கடற்கரையில் சில அடி தூரம் வரை ஆளம் குறைவாக உள்ளதாலும், அலைகள் மிதமாக உள்ளதாலும், இது குளிப்பதற்கு உகந்த கடற்கரையாக உள்ளது.
கலங்குட்-கண்டோலிம் சாலையில் கடைகள் மற்றும் உணவகங்கள் உள்ளன.
அகுவாடா கோட்டை
200 px|thumb|right|அகுவாடா கோட்டை-கண்டோலிம் கடற்கரை,கோவா
தெற்குசூரங்குடி அஞ்சல் ஸ்ரீமன் நாராயணசுவாமி கோயில்
தெற்குசூரங்குடி அஞ்சல் ஸ்ரீமன் நாராயணசுவாமி கோயில் தமிழ்நாட்டில் கன்னியாகுமரி மாவட்டம், தெற்குசூரங்குடி அஞ்சல் என்னும் ஊரில் அமைந்துள்ள பெருமாள் கோயிலாகும்.
கண்டோலிம்
அகுவாடா கோட்டை
அகுவாடா கோட்டை 1612ல் போர்த்துக்கேயர்களால், டச்சு மற்றும் மராட்டியப் படையெடுப்பாளர்களை எதிர்கொள்ள கட்டப்பட்டது. கோட்டை உள்ள தேவாலயம், கலங்கரை விளக்கம், சமீப சிறையின் இல்லங்களை சுற்றுலா பயணிகளை கவரும் இடங்களாக மாறிவிட்டன.
தெற்குசூரங்குடி அஞ்சல் ஸ்ரீமன் நாராயணசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கண்டோலிம்
வெளி இணைப்புக்கள்
பகுப்பு:கோவா மாநிலத்திலுள்ள ஊர்களும் நகரங்களும்
தெற்குசூரங்குடி அஞ்சல் ஸ்ரீமன் நாராயணசுவாமி கோயில்
கோயில் அமைப்பு
இக்கோயிலில் ஸ்ரீமன் நாராயணசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
நாட்டுப்புறவியல் கோட்பாடுகள்
நாட்டுப்புறவியல் கோட்பாடுகள் என்பது, நாட்டுப்புறவியல் ஆய்வுகளுக்கு அடிப்படையாக இருக்கின்ற கோட்பாடுகள் ஆகும். ஒரு காலத்தில், நாட்டுப்புறவியலில் ஆர்வமுள்ளவர்கள் கோட்பாடுகளைப்பற்றி அக்கறை கொள்ளாதவர்களாக இருந்தார்கள். பிரித்தானியாவின் நாட்டுப்புறவியல் ஆய்வாளர்கள் கோட்பாடுகளில் அதிகம் கவனமெடுக்கவில்லை. 20 ஆம் நூற்றாண்டின் 80கள் வரையான பிரித்தானிய நாட்டுப்புறவியல் ஆய்வில் இத்தகைய போக்கே காணப்பட்டது. எனினும், அமெரிக்காவில் இது தொடர்பான முன் முயற்சிகள் எடுக்கப்பட்டன. நாட்டுப் புறவியலின் பல்வேறு கூறுகளிலுமான ஆய்வுத்துறை விரிவடைந்து வருகின்ற இக்காலத்தில் ஆய்வாளர்கள், நாட்டுப் புறவியல் ஆய்வில் கோட்பாடுகளின் முக்கியத்துவத்தை உணர்ந்துள்ளார்கள். இதன் காரணமாக நாட்டுப்புறவியல் ஆய்வு தொடர்பாகப் பல்வேறு கோட்பாடுகள் உருவாகியுள்ளன.
1972 ஆம் ஆண்டில் அமெரிக்க ஆய்வாளரான ரிச்சர்ட் எம். டார்சன் (Richard M. Dorson) என்பவர் பரவலாகப் புழக்கத்தில் உள்ள 12 வகையான ஆய்வுக் கோட்பாடுகளைப் பற்றித் தனது, நாட்டுப்புறவியலும், நாட்டுப்புற வாழ்க்கையும் (Folklore and Folklife) என்னும் நூலில் எடுத்தாண்டுள்ளார். இக் கோட்பாடுகளாவன:
குறிப்புகள்
<References/>
பகுப்பு:நாட்டுப்புறவியல்
பலாமூ கோட்டைகள்
பலாமூ கிலா இந்திய மாநிலமான ஜார்கண்டில் உள்ள மேதினிநகர் நகரின் தென்கிழக்கில் 20 km தொலைவில் அமைந்துள்ள இரண்டு பாழடைந்த கோட்டைகளாகும். செரோ வம்சத்திற்கு முன்பே இருந்த சமவெளிகளில் உள்ள பழைய கோட்டை ராக்செல் வம்ச மன்னரால் கட்டப்பட்டது. மேதினிநகருக்கு அருகே சேர் ஷா சூரி பாதையில் பலாமூ காடுகளில் ஆழமாக இந்த இரண்டு பெரிய கோட்டைகளும் அமைந்துள்ளன. சமவெளிகளில் அசல் கோட்டையும், அருகிலுள்ள மலையின் மற்றுமொரு பகுதியும் உருவாக செரோ வம்சத்தின் மன்னர்கள் காரணமாவார்கள். சமவெளிகளில் உள்ள கோட்டையில் மூன்று பக்கங்களிலும் மூன்று முக்கிய வாயில்களிலும் பாதுகாப்பு இருந்தது. புதிய கோட்டை ராஜா மதினி ரே என்பவரால் கட்டப்பட்டது. இந்த கட்டிடக்கலை இஸ்லாமிய பாணியில் உள்ளது. இது தாவுத் கானின் வெற்றியை பிரதிபலிக்கிறது.
நிலவியல்
பலாமூ கிலா என்பது இந்திய மாநிலமான ஜார்க்கண்டில் உள்ள மேதினிநகர் நகரின் தென்கிழக்கில் அமைந்துள்ள இரண்டு பாழடைந்த கோட்டைகளாகும். இவை மேதினிநக ருக்கு அருகிலுள்ள பலாமூ காடுகளில் ஆழமாக அமைந்துள்ள பெரிய கோட்டைகள் முதல் கோட்டை (பழைய கோட்டை) சமவெளிகளிலும், இரண்டாவது கோட்டை (புதிய கோட்டை) அருகிலுள்ள மலையிலும் உள்ளது. இரண்டும் பலாமூவில் உள்ள அவுரங்கா ஆற்றின் படுகைகளில் உள்ளது. ஆற்றின் படுக்கையில் விரிவான பாறை வெளிப்பாடுகளால், நதி துண்டிக்கப்பட்ட பற்கள் போல் தோன்றுகிறது. இதுவே 'பாலமாவ்' என்ற பெயரின் மூலமாக இருக்கலாம், அதாவது "மங்கலான நதியின் இடம்" என்று பொருள். கோட்டைகள் பெத்லா தேசிய பூங்காவின் அடர்ந்த காடுகள் நிறைந்த பகுதியில் உள்ளன. கோட்டைகள் ஒன்றுக்கொன்று நெருக்கமாக மேதினிநகரிலி ருந்து 20 கிலோமீட்டர் (12 மைல்) தொலைவில் உள்ளன.
சமவெளிகளில் கோட்டை
பழைய கோட்டை 3 சதுர கிலோமீட்டர் (1.2 சதுர மைல்) பரப்பளவில் கட்டப்பட்டது. இது 7 அடி (2.1 மீ) அகலமுள்ள மூன்று வாயில்களைக் கொண்டுள்ளது. கோட்டை சுண்ணாம்பு மற்றும் சுர்கி மோட்டார் கொண்டு கட்டப்பட்டுள்ளது. கோட்டையின் வெளிப்புற எல்லைச் சுவர்கள், அதன் நீளத்துடன், "சுண்ணாம்பு-சுர்கி சூரியன் சுட்ட செங்கற்களால்" கட்டப்பட்டுள்ளன, அவை தட்டையான மற்றும் நீண்ட செங்கற்கள். மத்திய வாயில் மூன்று வாயில்களில் மிகப்பெரியது மற்றும் இது "சிங் குள்ளர்" என்று அழைக்கப்படுகிறது. கோட்டையின் நடுவில் அமைந்துள்ள நீதிமன்ற அறை, இரண்டு மாடி மாளிகையாகும். இது நீதிமன்றத்தை நடத்த மன்னரால் பயன்படுத்தப்பட்டது. கோட்டைக்குள் மக்கள் மற்றும் விலங்குகளின் தேவைகளைப் பூர்த்தி செய்வதற்காக நீரைக் கொண்டுவரும் தொட்டிப் பாலம் (நீர் வழங்கல்) இருந்தது. ஆனால் இப்போது பாழடைந்த நிலையில் காணப்படுகிறது. இரண்டாவது வாயிலிலிருந்து நுழைந்த பிறகு, கோட்டையில் மூன்று இந்து கோவில்கள் இருந்தன. (மதினி ரே ஒரு இந்து மத மன்னர் என்பதை உறுதிப்படுத்துகிறது) மதினி ரேயை தோற்கடித்து கோட்டையை ஆக்கிரமித்தபோது இவை ஓரளவு பள்ளிவாசல்களாக மாற்றப்பட்டன.
மூன்று பக்கங்களிலும் மலைகளால் சூழப்பட்ட கோட்டையின் தென்மேற்குப் பகுதியில், கமடா ஜீல் என்று அழைக்கப்படும் ஒரு சிறிய நீரோடை உள்ளது. இது அரச குடும்பத்தைச் சேர்ந்த பெண்கள் அன்றாட உபயோகத்திற்கு பயன்படுத்தியது. இந்த நீரோடைக்கும் கோட்டைக்கும் இடையில் இரண்டு கண்காணிப்புக் கோபுரங்கள் (டோம் கிலாஸ்) மலையடிவாரத்தில் அமைந்துள்ளன. அவை எதிரிகள் ஊடுருவல்களை கண்காணிக்கப் பயன்படுத்தப்பட்டன. இந்த இரண்டு கோபுரங்களில், ஒரு கோபுரத்தில் தேவி மந்திர் என்ற தெய்வத்தின் சிறிய கோயில் உள்ளது.
குறிப்புகள்
பகுப்பு:பலாமூ மாவட்டம் பகுப்பு:ஜார்க்கண்டில் உள்ள கோட்டைகள்